Diari Oficial de la Generalitat Valenciana


Sumari del DOGV 528, del 17-02-1987 (1987/808157)

ACORD de 2 de febrer de 1987, del Consell de la Generalitat Valenciana, pel qual s'aprova definitivament el Projecte de Modificació de les Normes Subsidiàries de Planejament Municipal de Moixent.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   528

Data del DOGV
:   17-02-1987

Secció del DOGV
:   ALTRES DISPOSICIONS

Número del document
:   1987/808157


Data del document
:   02-02-1987

Organisme emissor
:   Presidència de la Generalitat

Tipus de document
:   Acord

Acord de 2 de febrer de 1987, del Consell de la Generalitat Valenciana, pel qual s'aprova definitivament el Projecte de Modificació de les Normes Subsidiàries de Planejament Municipal de Moixent.  
El Consell de la Generalitat Valenciana, en sessió celebrada el dia 2 de febrer de 1987, adoptà l?Acord següent:   
«Vist el Projecte de Modificació de les Normes Subsidiàries de planejament Municipal de Moixent.   
Vist que l'Ajuntament de Moixent va trametre el Projecte presentat pel Sr. Rafael Revert Saus, atorgant-li l'aprovació inicial el 29 d'abril de 1986 i, després d'un període d'informació pública pel termini de trenta dies, durant el qual no fou presentada cap al legació, va atorgar-li l'aprovació provisional el 23 de juliol de 1986.   
Vist que la finalitat d'aquesta Modificació és el canvi de les alineacions de dos blocs existents al final del carrer de les Santes Relíquies, ampliant-ne les dimensions tant pel que fa a la fondària edificable, que passa a ser de dinou metres, com a l'amplària, ocupant sol actualment qualificat com a zona verda i vials.   
Atés que segons l'article 49 de la Llei del Sòl, les modificacions dels Plans se subjectaran a les mateixes disposicions enunciades per a la seua formació, tràmits que en fase municipal han estat respectats en aquest Projecte, exigint no obstant l'article 50 de la mateixa Llei, en relació amb el Reial Decret 299/1979, de 26 de gener, i de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, que quan la modificació afectarà a zones verdes o espais lliures haurà de ser aprovada -en l'àmbit de la Comunitat Valenciana- pel Consell de la Generalitat Valenciana, amb els informes favorables previs del Conseller d'Obres Públiques, Urbanisme i Transports i del Consell de l?Estat, emesos en dates 4 de novembre i 29 de desembre de 1986, respectivament.   
Atés que el promotor de la Modificació al·lega que aquesta dona compliment a un contracte signat amb l'Ajuntament el 21 de maig de 1976, fet acceptat per l?Ajuntament en trametre i aprovar inicialment i provisional el Projecte.   
Atés que l'actual Modificació cal que es posa en relació amb una altra anterior, aprovada definitivament per la Comissió Provincial d'Urbanisme de València el 3 de novembre de 1983, per la qual es canviava la classificació d'uns terrenys delimitats pels carrers Bastida i Las Delícies, l'Avda de Lepanto i una línia paral·lela al primer carrer esmentat per l'exterior de l'edificació existent, terrenys que passaren de ser sol urbà residencial a sòl apte per a urbanitzar industrial i la superfície del qual era de 2.12S m2., dels quals 1.140 m2. eren edificables amb una altura de tres plantes, cosa que suposava una disminució del volum edificable de la zona, i consegüentment de densitat, que compensa àmpliament l'increment de 605 m2. de sol edificable, amb una altura així mateix de tres plantes, que es produeix amb aquesta Modificació, i per això cal que es considere acomplida l'exigència de l'article 49.2 de la Llei del Sòl.   
Atés que en qualsevol cas l?estàndard de sistema general d'espais lliures exigit per l'article 25.1.c) del Reglament de Planejament i fixat en 5 m2. per habitant, continua essent àmpliament respectat després de la Modificació, doncs passa a ser de 7,54 m2 per habitant per al conjunt del Pla.   
Vists els preceptes esmentats i els altres de pertinent aplicació, a proposta del Conseller d'Obres Públiques, Urbanisme i Transports, s'acorda:   
Aprovar definitivament el Projecte de Modificació de les Normes Subsidiàries de Planejament Municipal de Moixent a què fa referència el text d'aquest Acord.»   
Contra el transcrit Acord, que esgota la via administrativa, hom podrà interposar recurs de reposició, previ al contenciós administratiu, davant el Consell de la Generalitat Valenciana i en el termini d'un mes.   
València, 2 de febrer de 1987.   
El President de la Generalitat,  
JOAN LERMA I BLASCO